Del 17 al 20 de setembre, artistes de diferents nacionalitats, emergents i consagrats, aposten per Barcelona com a escenari rellevant en el panorama de l'art contemporani
Del 17 al 20 de setembre Barcelona Gallery Weekend, que compta amb el suport de l'ICEC, celebrarà la seva sisena edició, que confirmarà la seva presència en el calendari dels esdeveniments internacionals del món de l'art. Ideat i promogut per Art Barcelona (Abe), Associació de Galeries d'Art Contemporani, que just aquest any celebra els seus 30 anys de trajectòria, i amb la complicitat del Gremi de Galeries d'Art de Catalunya, Barcelona Gallery Weekend inaugurarà la temporada expositiva amb les 28 galeries participants i més de 60 artistes participants.
Des del començament, Barcelona Gallery Weekend defensa la tasca de les galeries d'art com a imprescindible per mantenir la bona salut de l'escena cultural.
Aquest any més que mai, en un moment històric difícil en què la supervivència del sistema artístic es veu amenaçada, l'esdeveniment posarà de manifest la importància de les galeries com a llocs
de lliure accés per al públic que amb les seves programacions contribueixen al sosteniment i el creixement de l'art i la cultura.
El seu paper com a pioneres en la descoberta de nous talents i en el suport a la producció les fa pilar fonamental de l'ecosistema artístic, com a espais d'experimentació i generadores de coneixement.
galeries són les neurones que connecten artistes, colꞏleccionistes, públic i institucions.
La programació del Barcelona Gallery Weekend 2020 es concentrarà exclusivament en les exposicions de les 28 galeries participants i potenciarà les activitats paralꞏleles que s'organitzaran als seus espais.
En un context en què la globalització ha revelat els seus punts febles, el format Gallery Weekend, que defuig les concentracions massives en pavellons firals i posa en valor la personalitat de cada galeria, apunta a una revisió de les relacions entre espai expositiu i el seu públic, afavoreix el diàleg pausat i facilita les mesures de control sanitari derivades de la covid19.
En l'edició d'enguany, Barcelona Gallery Weekend incorpora noves galeries, com Chiquita Room, oberta recentment, al barri de Sant Antoni, H2O a Gràcia i la històrica Galeria Cortina, que participen per primera vegada en l'esdeveniment.
Repeteixen la seva presència les joves Alalimón, Bombon Projects, Dilalica, Espai Tactel.Toormix i Uxval Gochez (abans Arte Aurora), totes obertes al llarg dels últims quatre anys i que es podrien considerar com la nova generació de galeries de la ciutat.
Galeria SENDA i Projecte SD es tornen a apuntar a l'esdeveniment amb una programació contundent, acompanyant les galeries que des de la primera edició formen part de Barcelona Gallery Weekend: ADN Galeria, Ana Mas Projects, àngels barcelona, etHALL, Galeria Carles Taché, Galeria Joan Prats, Galeria Marc Domènech, Mayoral, NoguerasBlanchard i Sala Parés.
La selecció es completa amb les propostes de 3Punts, Artur Ramon Art, Die Ecke Arte
Al voltant d'aquesta rica programació, les galeries proposaran als seus espais i de manera virtual activitats paral·leles amb la intenció d'aprofundir en algunes de les temàtiques tractades a les exposicions, donar l'oportunitat de conèixer en persona els artistes, obrir vies de diàleg amb el públic i interactuar amb altres agents del món de l'art, com ara comissaris, crítics, periodistes i col·leccionistes.
Com cada any, la programació d'activitats inclourà performances, trobades, presentacions, entrevistes, exhibicions musicals i visites comentades, entre altres esdeveniments lúdics.
A més, tornen els programes construïts per l'organització de Barcelona Gallery Weekend i dirigits a diferents públics.
Programa d'Adquisicions, dirigit a fundacions i empreses privades que es comprometen a adquirir obres d'entre les exposades a les galeries participants.
En el moment històric que compartim, aquest programa, engegat el 2017, adquireix una dimensió d'una importància enorme.
El sector empresarial privat és cridat a tenir un paper crucial
en la supervivència de l'ecosistema artístic de la nostra ciutat a través de la seva imprescindible contribució.
ARCO GalleryWalk, un seguit de visites guiades a totes les galeries participants que tenen el suport de la Fundació ARCO.
A causa de la situació d'alarma que vivim actualment, enguany s'ha considerat oportú estendre la programació de les ARCO Gallery Walk fins al cap de setmana següent, per garantir dinàmiques de desenvolupament segures i no
concentrar en pocs dies les visites a les galeries.
Per tant, les visites ARCO GalleryWalk es duran a terme el 19, 20 i 26 de setembre.
Per tercer any consecutiu, Barcelona Gallery Weekend pretén fomentar el mercat emergent a través d' Artévete, el programa adreçat a nous potencials compradors d'art, persones apassionades per l'art que es plantegin començar a adquirir obres.
Artévete es constitueix com una eina per acompanyar i assessorar el públic interessat en el procés
El programa s'articularà a través de visites a galeries i col·leccions d'art, actes socials i trobades amb col·l3ccionistes que comparteixen les seves experiències i donen peu a l'intercanvi d'opinions.
Ruta de galeries per a famílies.
Com a novetat d'aquesta sisena edició, hi haurà una ruta per una selecció de galeries participants, especialment dirigida a famílies, concebuda i coordinada per la comissària independent Alexandra Laudo, fundadora de la plataforma Heroínas de la Cultura i guardonada el 2019 amb el Premi GAC.
Connsulteu més informació aquí.